Diari Oficial de la Generalitat Valenciana


Sumari del DOGV 9543, del 28-02-2023 (2023/1824)

RESOLUCIÓ de 20 de febrer de 2023, de la Direcció General d'Urbanisme, per la qual s'acorda sotmetre a tràmit d'informació pública el projecte d'ordre de la Conselleria de Política Territorial, Obres Públiques i Mobilitat per la qual s'estableixen les bases reguladores per a la concessió de subvencions destinades als municipis de la Comunitat Valenciana per a l'elaboració d'instruments de planejament de minimització d'impactes territorials (PEMIT).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9543

Data del DOGV
:   28-02-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/1824


Data del document
:   20-02-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * cooperació administrativa

RESOLUCIÓ de 20 de febrer de 2023, de la Direcció General d'Urbanisme, per la qual s'acorda sotmetre a tràmit d'informació pública el projecte d'ordre de la Conselleria de Política Territorial, Obres Públiques i Mobilitat per la qual s'estableixen les bases reguladores per a la concessió de subvencions destinades als municipis de la Comunitat Valenciana per a l'elaboració d'instruments de planejament de minimització d'impactes territorials (PEMIT). [2023/1824]  
L'article 133 de la Llei 39/2015, d'1 d'octubre, del procediment administratiu comú de les administracions públiques, preveu en l'apartat segon, la publicació del text de la norma, a fi d'informar-ne públicament i donar audiència a la ciutadania i als col·lectius, de qualsevol índole, que representen els qui tenen drets o interessos legítims que s'hi puguen veure afectats. Són concordants els articles 47 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, i el 25.3 del Decret 105/2017, del Consell, de desplegament de la Llei 2/2015.  
D'altra banda, els articles 43.1.c de la Llei 5/1983, de 30 de desembre, del Consell, i 52 del Decret 24/2009, de 13 de febrer, del Consell, sobre la forma, estructura i procediment d'elaboració dels projectes normatius de la Generalitat, completen el marc jurídic per a la participació ciutadana establida en l'esmentat article 133.  
En virtut d'això, i del que disposa el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, es dicta aquesta resolució, i se sotmet a informació pública i audiència el projecte d'ordre de la Conselleria de Política Territorial, Obres Públiques i Mobilitat per la qual s'estableixen les bases reguladores per a la concessió de subvencions destinades als municipis de la Comunitat Valenciana, per a l'elaboració d'instruments de planejament de minimització d'impactes territorials (PEMIT).  
El termini per a formular al·legacions serà de 7 dies hàbils; el còmput s'iniciarà l'endemà de la publicació d'aquesta resolució en el Diari Oficial de la Generalitat Valenciana. El text del projecte podrà ser consultat en la pàgina web de la Conselleria de Política Territorial, Obres Públiques i Mobilitat, en l'adreça electrònica:  
  
http://politicaterritorial.gva.es/va/audiencia-e-informacion-publica/procesos-abiertos  
Les al·legacions, suggeriments, o observacions efectuats per les persones o entitats que es consideren interessades s'han de formular per escrit dirigits a aquesta Direcció General d'Urbanisme; es presentaran per Registre d'entrada de la Conselleria de Política Territorial, Obres Públiques i Mobilitat, sense perjudici del que preveu l'article 16 de la Llei 39/2015, d'1 d'octubre, del procediment administratiu comú de les administracions públiques, o a través de l'enllaç següent:  
https://www.gva.es/va/inicio/procedimientos'id\_proc=18805&version=amp  
i en l'assumpte s'indicarà: «Proposta de modificació de l'article 7, apartat 5, del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny, del Consell.»  
En tots dos casos, es farà constar el nom i cognoms o raó social, l'adreça i el DNI, NIE o NIF de la persona o entitat que presenta al·legacions. Per a l'adequada interpretació, valoració i, si és procedent, incorporació de les aportacions, s'haurà d'especificar l'aspecte concret del projecte a què es refereixen, la modificació que es proposa i les raons en les quals es basa. Es recomana, així mateix, adjuntar-hi una proposta de redacció alternativa.  
  
València, 20 de febrer de 2023.- El director general d'Urbanisme: Vicente Joaquín García Nebot.